Rikunarita-ORG/Wikinium huggingface dataset:
# 张瑄（元朝）

| 张瑄 |
| --- |
| 朝代 |
南宋→元朝 |
| 出身地 |
平江府嘉定县 |
| 出生 |
不詳 |
| 逝世 |
大德七年（1303年） |
|

| 親屬 |
| --- |
| 子 |
张文龙 |

 |

**张瑄**（？—1303年），元朝嘉定（难朝上海市）人。张瑄本来是南宋人，搭崇明人朱清一淘卖私盐、当海盗，后首来投降元朝，管理海運，阿末来垃元成宗手裏畀朝廷捉起来杀脱。

## 生平

张瑄是平江嘉定人，小辰光阿爸无得哉，跟牢姆妈讨饭喫，長大以後身坯高大，力道邪氣大，相信喫酒、賭博咾，鄉里个人全拿渠當孛相人看。崇明人朱清賣私鹽，入吳淞江，到新華鎮糴米，碰着张瑄，兩家頭做仔結拜兄弟。有讲法巡鹽官吏拿渠拉捉起來咾，關垃平江軍獄，提刑洪起畏講：“难朝中原大亂，㑚全是健兒，應該爲國家效力，”就拿渠拉放脫哉。朱清、张瑄回去以後，还是老样做子强盗抢物事，县尉司追得紧哉咾，渠拉只好拖家带口趁船逃到胶州，向元朝投降。也有讲法是董文炳勒垃打临安城个辰光，让伊儿子董士选一家头去劝降个。反正投降仔么，忽必烈封朱清、张瑄做管军千户，跟伊拉个小弟也封仔百户咾总把。

大德七年（1303年），元朝朝廷拿朱清搭張瑄捉到大都，朱清自杀，张瑄搭渠拉儿子张文虎，还有朱清拉儿子朱虎棄市。

## 纪念

难朝个高桥镇屯粮巷村，老底子有一隻西宁王庙，1949年以前有迎神赛会，西宁王府旗号、灯笼，全写“张”字。文化大革命个辰光改成川沙县聋哑职业学校。

## 延伸阅读

* 杜慧卿. 元初蒙漢利益之爭－以朱清、張瑄海運際遇為例. 中正歷史學刊. 2020-12, (23): 85–126 （中文（繁體））.  Cite uses deprecated parameters (帮助)
* 植松正. 元代江南の豪民朱清・張瑄について : その誅殺と財産官没をめぐって. 東洋史研究: 46–71. doi:10.14989/152775 （日语）.
# 明朝浙闽民变

明朝浙闽民变，指个是明朝正统个辰光浙江、福建一带个起事，其中以福建个邓茂七搭浙江个叶宗留为首，相互呼应，勒各地搭明军打仗。明英宗派都督刘聚、宁阳侯陈懋分兵进攻，勒正统十四年、景泰元年分别平息民变。
正统十二年二月，叶宗留聚众盗掘少阳坑，几个月过后，因为觉着收获忒少就弗做哉。搿一年九月，叶宗留勒云山召集之人，勒各地掘坑场侪呒没收获，最后回到庆元。之后带之几百个人来抢政和县还有其他村落，此后召集几千个人，再遣召龙泉良葛山人叶七做老师，训练人员，之后带之人从浦城去抢建阳，途中跟牢个人交关多。之后再抢之建宁，堵截交通。
搿一年十一月，张楷奉命讨伐邓茂七，大军到之广信，俚认为叶宗留堵脱之道路，弗敢前进。福建派人督促张楷进师，而浙江各部喊俚带兵进浙江来打退叶宗留。江西御史韩雍讲：“叶宗留近在咫尺，门庭之寇，皆国家事，怎么可以按照疆域而设计？”张楷弗晓得听从哪方个主张。指挥戴礼就请求愿意去，张楷就让俚带之五百个人去。但不过都督陈荣讲事体忒急，大军抵达倒只派一步将领去，朝廷晓得会的下罪个。张楷就畀之陈荣两千部队，领戴礼去哉。戴礼先勒黄柏铺碰着叶宗留军，之后双方死伤相等。叶宗留搿歇辰光身浪着之绯衣带之人勒前头，中流矢死脱。但不过官军弗晓得俚就是叶宗留。叶军退到山里，拥立叶希八为首，勒玉山十二都设伏。戴礼搭都督陈荣中伏阵亡。叶希八之后放火烧浦城，还到之龙泉，领几万人来守云和、丽水，之后陶得二、陈鉴胡等人侪领之人跟牢俚。张楷听之上报过后，再领军进攻，搿歇辰光刘得新已经领江西军勒建阳击退邓茂七，道路畅通。张楷就领军进入福建，搭刘得新会师，取道进之建宁。
十二月，叶宗留党羽周明松等，四次进攻金华、武义、崇安、铅山县等。朝廷担心俚搭福建军会和，要处州个监察御史朱瑛搭太监分守要地。朱瑛下榜谕胁从，示以祸福，降者甚多。之后用计捉牢周明松等人，送到庆元。搿歇辰光谍报叶军将领黑面大王带之三万人进攻截取周明松。太监吓的要走，朱瑛弗动，马上杀脱周明松等，勒集市暴尸。叛军听之过后，率众离开。
叶希八等人占领之云和山几个月过后，认为守牢山弗方便，就打算进攻处州府。守臣派人到杭州府告急，御史让都指挥沈鳞、参议耿定、佥事王定带兵四千，到处州防备。之后诸守臣再派人告急，朝廷制定都指挥徐恭为总兵，孙镗、陶瑾为左右参将，工部尚书石璞督诸军讨伐。碰着沈鳞、耿定、王晟领千户杨清等勒丽水搭叶军打仗过后大败。徐恭也领兵二千到处州，守城弗敢出。叛军进攻处州，声言取金华，搿歇辰光张楷大军还朆到。
叶希八也分兵进犯江西广信，永丰县知县邓颙畀捉牢杀脱。陈鉴胡攻破松阳、龙泉，屯军勒金山岩，分别攻占青田、武义、义乌、东阳，自号“太平国王”，改泰定元年。丽水县丞丁宁派王世昌等人到叶军巢穴，下谕陈鉴胡，陈鉴胡归降，朝廷晋升丁宁做处州府同知，王世昌等授巡检。陈鉴胡畀押送到京师入锦衣狱。
# 李自成

李自成
**李自成**（1606－1645），本名叫做**鸿基**。出生来勒明帝国陕西个米脂。有传闻讲伊是党项夏景宗个后代。本来是陕北个驿卒。朱由检登基后，听信大臣裁撤驿卒个想法，让伊没了工作，伊随后就参加农民起义军。跟随高迎祥。等高被明帝国军队杀脱之后，李自成就独自带军队行动，自称**闖王**、或者**李闖**，到处征战，势力越来越大。1644年，伊来勒西安创立大顺 (政权)，随后向北京进发，最后终结明朝个统治。弗过，来勒之后个一片石战役当中大败把吴三桂搭多尔衮个联军。之后节节败退，一年之后就覆灭哉。

## 參考資料
# 洪秀全

洪秀全
**洪秀全**（1814年1月1号—1864年6月1号），原名**洪仁坤**，通常叫做**洪火秀**。清帝国广东省花县人，拜上帝会创办人搭太平天国创立者。伊来自一个客家人家族，从小有点家财，一直想依靠科举考试走当官个道路。弗过一直落榜。立在心情低落辰光开始接触到基督教传教士梁发写个《劝世良言》手册，之后大病一场，好脱之后，自称见到过天父天兄。开始讲自是大神仙。之后，伊抛弃儒学，开始自家创办宗教。伊个思想立在广东传播弗开来，弗过立在族群冲突更加激烈，民间组织更加复杂个广西南面，传播邪气快，得到交关客家人、矿工个认同。1851年，洪秀全正式早反，自号天王并宣称要建立地上天国。掀起太平天国战争。之后从广东一路流窜到江宁府。一路上劫掠老百姓，焚烧佛教、道教个寺观并砸毁各地个文庙、孔庙。到达江宁府后，洪秀全修造规模惊人个天王府（比紫禁城更大）并深居简出，一天到晏搭伊一百多个后宫厮混。引发统治集团内部矛盾。1856年，洪秀全借刀杀人，先做脱杨秀清，又杀脱韦昌辉，并拿石达开逼走。之后伊继续后宫个糜烂生活，弗大关心具体个事物。到1862年后天京畀围困个辰光，伊个精神更加神魂颠倒。对奉劝伊突围转进个忠王李秀成讲：“朕铁通江山，你不扶，自有人扶！你讲无兵，朕之天兵，多过流水，何惧曾妖者乎！”1864年，洪秀全死脱，之后嘸几许辰光，太平天国也灰飞烟灭。

## 诗作

* 一眼看见心花开，大福娘娘天上来;一眼看见心火起，薄福娘娘该打死!(《天父诗》第24首)

* 狗子一条肠，就是真娘娘。若是多鬼计，何能配太阳。(《天父诗》第37首)

* 悠然定叠莫慌忙，细气妖声配太阳。月亮不同星宿样，各练长久做娘娘。(《天父诗》第46首)

* 洗身穿袍统理发，疏通扎好解主烦。主发尊严高正贵，永远威风坐江山。(《天父诗》第200首)

* 看主单准看到肩，最好道理看胸前;一个大胆看眼上，怠慢尔王怠慢天!(《天父诗》第237首)

* 因何当睡又不睡，因何不当睡又睡。因何不顾主顾睡，因何到今还敢睡。(《天父诗》第294首)

* 捧茶不正难企高，拿涎不正难轻饶。万样都是正为贵，速练正正福滔滔。(《天父诗》第296首)

* 当跪不跪罪该分，跪要虔诚耳宜闻。当求不求是冒渎，求要停声旨当遵。(《天父诗》第333首)

* 跟主不上永不上，永远不得见太阳!面突乌骚身腥臭，嘴饿臭化烧硫磺!(《天父诗》第490首)

* 醒一样睡又一样，一时一样假心肠。假心肠定赏假福，贱人那得永荣光。(《天父诗》第491首)
# 刘永福

投靠清廷之后个刘永福
**刘永福**（1837年10月10号—1917年1月9号），字**渊亭**，生勒广东欽州（今属廣西），祖籍博白东平，是19世纪后半段东亚地区有名个军事人物，在拉北回归线以南个清帝国南部边疆地区长期征战，见证从天地会、中法战争、甲午战争到辛亥革命各种事体。

## 生平

刘永福本来个名字叫**刘义**，小辰光跟随伊爸爸流浪到广西上思县平福乡，因为屋里穷，就给大户人家当佣工。青年辰光，闹太平天国，伊趁机也跑到山里厢，当山贼，并且加入天地会。

1860年代天地会失败后，伊越境跑道安南，盘踞在拉中越边境个大山当中，当强盗。后势来，势力变大，畀越南阮朝招安，并获得官职。1880年代，伊个黑旗军成为中法战争一支重要势力。在中法战争后，越南成为法国殖民地，刘永福退回广西境内，并且接受招安，成为清勇将领。

清光绪二十年(1894年)，刘永福到台湾协防，防备日本人攻击。1895年5月25号，《马关条约》签署之后，台湾成为日本个领土。刘永福弗想投降，就拥立福建台湾巡抚唐景崧，当台湾民主国总统，并自号大将军。唐景崧跑路之后，同年6月，刘在拉台南接任总统职务，坚持抵抗。乙未战争失利之后，伊也跑路回到大清国，接任广东碣石镇总兵，至辛亥革命后终老。
# 孙中山

孙中山
**孙文**（1866年11月12号—1925年3月12号），字**载之**，号**逸仙**，别名**孙中山**，南粤广府香山县（乃朝广东省中山市）人，是19世纪挨末阶段顶有名个民主革命家，长期从事反对清朝个活动，畀交关人认为是第一个追求共和个人物。伊也是中国国民党个创始人搭第一任总理，第一任中华民国个临时大总统。

伊出身在拉一个贫民家庭，从小就听村子当中个老人讲太平天国个事体，慢慢产生反清想法。1880年代，伊跟随自家阿哥去夏威夷檀香山，接受外国教育，慢慢就有对清朝个弗满意。到1892年，伊从香港学医毕业之后，听从老师个推荐，去广州等待去天津投靠李鸿章，弗曾想畀门房刁难，乃么一狠心，决定搞大事体，也就是革命。

1894年，孙跑到在檀香山，成立兴中会。1895年，兴中会发动乙未广州起义。1905年，在日本东京组成中国同盟会，孙因为资格老，也就畀人推为总理；并且确定“驱除鞑虏，恢复中华，建立民国，平均地权”个口号。之后，伊综合欧美交关思想，搞出三民主义个花头，跟从个人也就更加多哉。

弗过，孙在拉军事高头弗灵光，伊让同盟会集中在拉两广地区搞活动，先后九趟搞事体，弗过侪失败。尤其是1911年4月个黄花岗起义，让同盟会损失交关人力物力，加上伊同同盟会内部个浙江人（尤其是章太炎）有矛盾，所以到1911年下半年，事实高头已经半隐退，跑到美国科罗拉多州洗盘子去哉，

1911年10月，长江中部个湖北武昌府发生变化，武昌起义成功，孙文个命运也变动起来。当年12月29号，伊畀十七省代表在南京推选为中华民国临时大总统，随后赶紧跑回国内。1912年1月1号，孙在拉南京两江总督府个房子当中宣布就职，建立中华民国临时政府。弗过，伊无军队无财力，老快就只好禅位袁世凯后下台，

之后两年，袁世凯把孙一个铁路督办个头衔，让伊导出指点江山。好日脚还没几天，伊老早个老同志宋教仁突然在拉去北京接任总理个路高头畀人刺杀脱（参见宋教仁遇刺案）。之后孙反应邪气激烈，拿迭个事体当成反对袁世凯个借口，发动讨袁、护国、护法、联俄。1919年，将中华革命党改组为中国国民党。在苏联帮助下，筹备国民革命军北伐。1924年底，受段祺瑞邀请，伊从广州出发，短暂停留上海，之后到天津、北京，同张作霖进行所谓和谈，但迭个辰光伊个身体已经邪气推板，到北京之后无几许辰光，就死脱。之后，伊个灵柩停叻北京西郊香山个碧云寺，国民党北伐战争之后，伊个灵柩迎回国民党政府所在个南京中山陵。

乃歇中国民间普遍尊称伊为「革命先行者」。

维基共享资源里向寻得着搭该篇文章搭界个多媒体资源：
**孙中山 《孙中山先生传》，胡去非著
* 《国父年谱》下冊，第**1619**页
# 徐錫麟

| 徐錫麟 |
| --- |
|  |
| 出生 | (1873-12-17)1873年12月17号 |
| 逝世 |
1907年7月7号（33岁） |

**徐錫麟**（1873年12月17号—1907年7月7号），字**伯蓀**，別號**光漢子**，吳越紹興山陰東浦鎮人，清末革命家。徐錫麟參加光復會，創立大通學堂，1907年來夯安徽安慶起義，則巡撫恩銘殺壞，後歇來畀清軍抲起來殺壞。

## 生平

徐锡麟牺牲之后，先是葬勒安庆城北个马山。1912年，徐锡麟灵柩运到上海，来夯永锡堂开追悼大会，第二日运到杭州，葬勒孤山东南脚。1964年，迁葬杭州鸡笼山。1981年9月份，归葬杭州风篁岭脚个浙江辛亥革命烈士墓群。

## 故居

徐錫麟故居來夯箇卯个紹興市越城區東浦街道孫家溇，是清朝手裏个房子，是渠拉爺爺桐軒公從姓朱个人家手裏買來，擴建成个。1873年12月份，徐錫麟來夯箇丄生个。2006年，列爲第六批全國重點文物保護單位。

## 參考資料
# 周恩來

维基共享资源里向寻得着搭该篇文章搭界个多媒体资源：
**周恩來周恩來**（1898年3月5號—1976年1月8號），養勒江蘇淮安，祖籍浙江紹興。字**翔宇**，曾用名**飛飛**、**伍豪**、**少山**、**冠生**等。中国共产党搭中華人民共和國主要黨搭國家領導人之一，中国人民解放军創始人之一，中國無產階級革命家、政治家、軍事家、外交家。

周恩來是南開中學畢業個，後歇來勒南開大學讀書，後生辰光留學日本、法國、德國、英國等國家，做過旅法共產主義小組骨幹。回國過後，做仔黃埔軍校政治部副主任、主任。第一次國共內戰辰光，做過中共蘇區中央局書記、中國工農紅軍總政治委員兼中國工農紅軍第一方面軍政治委員、中共中央革命軍事委員會副主席，參與中央蘇區各趟反圍剿戰爭，指揮長征。西安事變當中，俚代表中國共產黨搭中國國民黨簽訂合約，一淘搭日本打仗。中国抗日战争辰光，做仔國軍政治部副主任兼第八路軍駐渝辦事處主任，負責國共雙方軍事搭政治調停。日本投降過後，陪牢中國共產黨中央委員會主席毛澤東到重慶去，搭中國國民黨總裁蔣中正勒重慶談判。第二次國共內戰辰光，做仔中央軍委代總參謀長，代表中國共產黨搞仔北平和談。

中華人民共和國成立過後，做過中央人民政府政務院總理、中華人民共和國國務院總理、中國人民政治協商會議全國委員會主席、中國共產黨中央委員會副主席等等，一直到1976年1月過世脫。1949年到1958年當中，兼任中華人民共和國外交部部長。俚還做過中國共產黨中央書記處書記、中國共產黨中央軍事委員會副主席、中國共產黨中央政治局常務委員會委員等重要職務。

## 參考
# 张国焘

张国焘
**张国焘**（1897年11月26号—1979年12月3号），江西省萍乡人，是20世纪前半段中国有名个政治人物。伊是中国共产党个创立人物之一，资历老长，1930年代，立在四川拓展势力范围，建立红四方面军，立在长征个辰光，势力比中央红军还要强。弗过搭毛泽东个争夺权力过程当中，失败，之后叛逃中国国民党。晏年跑到加拿大，一直到死脱。
# 毛泽东

| 毛澤東 |
| --- |
| 毛澤東在勒延安 |
| 出生 |
1893年12月26号 |
| 逝世 |
1976年9月9号 |

**毛泽东**（1893年12月26号—1976年9月9号），中國共產黨領袖，军事家，诗人。字**润之**，湖南湘潭人，是中国共产党创始人之一，也是中国人民解放军搭中华人民共和国个主要缔造者，终身担任中共中央主席、中共中央军委主席。

毛泽东推動马克思主义中国化，其思想撥人包裝作毛泽东思想，撥後繼無產革命參考成為蘇共以外个重要左派思想。毛澤東思想主要有伊创立个新民主主义理论、农村包围城市战略、游击战十六字诀搭运动战战略、三个世界理论、矛盾论、实践论等，其核心内容是新民主主义搭人民民主专政理论。外加，毛泽东来勒文學搭书法方面也有一定造诣。

毛泽东伊发动諸多大型政治運動，如延安整風、土改、三反五反、反右运动、大跃进搭著文化大革命等，早期政治运动统一思想，为革命胜利奠定基础；晚年个文化大革命造成严重内乱，畀中国带来巨大个冲击。

## 参考